Фрэсна

Фрэ́сна (па-ангельску: Fresno, мясцовае вымаўленьне «Фрэзна») — места ў штаце Каліфорнія, ЗША, разьмешчанае ў даліне Сан-Хаакін. Назва паходзіць з гішпанскае мовы і азначае «ясень», бо ў даліне паўзбоч рэчкі Сан-Хаакін расьце шмат ясеняў. Мейца займае плошчу 290 км² і мае 542 107 жыхароў (2020), што робіць яго пятым паводле колькасьці жыхароў горадам Каліфорніі. Гэта найбуйнейшы горад у Каліфарнійскай даліне, а таксама найбольш заселеным горад цэнтральнай Каліфорніі. Фрэсна таксама ўважаецца за трэці паводле велічыні горадам ЗША зь пераважна лацінаамэрыканскім насельніцтвам, якое ў 2020 годзе сягала блізу паловы ад усёй колькасьці месьцічаў. Гісторыя Першым эўрапейцам, які ступіў у даліну Сан-Хаакін, быў Пэдра Фахэс у 1772 годзе. Акруга Фрэсна была ўтворана ў 1856 годзе пасьля Залатой ліхаманкі ў Каліфорніі і атрымала сваю назву ў гонар мноства ясенявых дрэваў, якія расьлі ўздоўж берагоў ракі Сан-Хаакін. У 1867 годзе Энтані Істэрбі набыў землі ў межах цяперашніх вуліцаў Чэстнат, Бэлмант, Кловіс і Каліфорнія. Ня даўшы рады ў вырошчваньні пшаніцы праз брак вады, ён у 1870 годзе наняў Мойзэса Чэрча дзеля стварэньня сыстэмы абвадненьня. Пабудаваўшы новыя каналы і выкупіўшы ўжо існыя, Чэрч стварыў уласную кампанію. У 1872 годзе Цэнтральна-Ціхаакіянская чыгунка пабудавала станцыю непадалёк ад маёнтку Істэрбі, які ўжо на пшаніцы стаў багатыром. Хутка ля станцыі зьявілася крама, якая пераросла ў паселішча Фрэсна-Стэйшн, а пазьней у Фрэсна. Праз больш зручнае места і чыгунку шматлікія жыхары суседняга Мілертана пераехалі ў новая мястэчка. Фрэсна атрымаў статус гораду ў 1885 годзе. У XIX стагодзьдзі, у часы пераважна драўлянай забудовы і пры браку дасканалых сродкаў барацьбы з пажарамі, нярэдка цэлыя амэрыканскія памежныя гарады спусташаліся. Найбуйнейшы з раньніх пажараў у Фрэсна здарыўся ў 1882 годзе, зьнішчыўшы цэлы квартал места. Яшчэ адзін спусташальны пажар здарыўся ў 1883 годзе. Геаграфічная аддаленасьць Фрэсна зрабіла яго піянэрам у галіне, якую сёньня называюць фінтэхам, яшчэ да зьяўленьня самога панятку. У верасьні 1958 году Bank of America запусьціў у Фрэсна новы прадукт пад назвай BankAmericard. Горад быў абраны адмыслова, часткова праз сваёй аддаленасьць, каб абмежаваць шкоду рэпутацыі банку ў выпадку няўдачы. Пасьля цяжкага старту, у час якога стваральнік пайшоў у адстаўку, BankAmericard ператварыўся ў першую ў сьвеце пасьпяховую крэдытную картку. Гэты фінансавы інструмэнт можна было выкарыстоўваць у вялікай колькасьці гандлёвых кропак, а таксама ён дазваляў уладальнікам пакідаць рэшту запазычанасьці. У 1970 годзе BankAmericard быў вылучаны ў асобную кампанію, а ў 1976 годзе тая кампанія ператварылася ў Visa Inc. У 1960 годзе Фрэсна ўвайшоў у лік ста найбольш заселеных гарадоў ЗША, маючы насельніцтва ў 134 тысяч чалавек. Крыніцы Вонкавыя спасылкі Афіцыйны сайт.